Source: https://www.juridice.ro/513591/intrebare-preliminara-cu-privire-la-interdictia-introducerii-pe-piata-tutunului-pentru-uz-oral.html
Timestamp: 2020-07-12 21:20:06+00:00
Document Index: 5656110

Matched Legal Cases: ['articolul 5', 'articolul 296', 'Articolul 296', 'articolul 28', 'articolul 30', 'articolul 1', 'articolul 17']

JURIDICE » Întrebare preliminară cu privire la validitatea interdicției introducerii pe piață a tutunului pentru uz oral. UPDATE: Hotărârea CJUE (examinarea întrebării adresate nu a evidențiat niciun element de natură să afecteze validitatea)
Examinarea întrebării adresate nu a evidențiat niciun element de natură să afecteze validitatea articolului 1 litera (c) și a articolului 17 din Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE.
13 aprilie 2018: Avocatul general propune:
„Examinarea punctului ii) din întrebarea preliminară nu a evidențiat niciun element de natură să afecteze validitatea articolului 1 litera (c) și a articolului 17 din Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE.”
30 mai 2017: Judecătorul britanic se întreabă – cât mai are răgaz – în legătură cu validitatea interdicției introducerii pe piață a tutunului pentru uz oral (C-151/17 Swedish Match).
1. materia Uniunii (precum apare pe curia):
1.1. dispoziții instituționale, secțiunea: acte ale instituțiilor
1.2. libertatea de stabilire
1.3. libera prestare a serviciilor
1.4. principiile, obiectivele și misiunile tratatelor
2. necesitatea de a afla dacă niște dispoziții dintr-o anumită directivă încalcă următoarele dispoziții și principii, fiind astfeldispoziții lipsite de validate (care de regulă e retroactivă):
2.1. principiul general al dreptului Uniunii de nediscriminare;
2.2. principiul general al dreptului Uniunii de proporționalitate;
2.3. principiul Uniunii de subsidiaritate;
2.4. câteva dispoziții din TFUE
2.5. câteva dispoziții și drepturi din Carta DFUE.
Dispoziții invocate a fi incidente (pe lângă principiile mai sus arătate):
2.1. articolul 5 alineatul (3) TUE
2.2. articolul 296 alineatul (2) TFUE și articolele 34 și 36 TFUE
Articolul 296 (extras)
(ex-articolul 28 TCE)
Între statele membre sunt interzise restricțiile cantitative la import, precum și orice măsuri cu efect echivalent.
(ex-articolul 30 TCE)
Dispozițiile articolelor 34 și 35 nu se opun interdicțiilor sau restricțiilor la import, la export sau de tranzit, justificate pe motive de morală publică, de ordine publică, de siguranță publică, de protecție a sănătății și a vieții persoanelor și a animalelor sau de conservare a plantelor, de protejare a unor bunuri de patrimoniu național cu valoare artistică, istorică sau arheologică sau de protecție a proprietății industriale și comerciale. Cu toate acestea, interdicțiile sau restricțiile respective nu trebuie să constituie un mijloc de discriminare arbitrară și nici o restricție disimulată în comerțul dintre statele membre.
2.3. articolele 1, 7 și 35 din Carta drepturilor fundamentale a Uniunii Europene (cu explicațiile aferente)
2.4. articolul 1 litera (c) și articolul 17 din Directiva 2014/40/UE
Scopul prezentei directive este apropierea actelor cu putere de lege și a actelor administrative ale statelor membre privind:
(c) interdicția introducerii pe piață a tutunului pentru uz oral;
Statele membre interzic introducerea pe piață a tutunului pentru uz oral, fără a aduce atingere articolului 151 din Actul de aderare a Austriei, Finlandei și Suediei.
Aflaţi mai mult despre C-151/17, control de validitate, demnitatea umana, Directiva 2014/40/UE, interdictie, Mihaela Mazilu-Babel, nivel sanatate, principiul proportionalitatii, tutun pentru uz oral